Diari Oficial de la Generalitat Valenciana


Sumari del DOGV 9887, del 08-07-2024 (2024/6597)

RESOLUCIÓ de 18 de juny de 2024, de la presidència del Consorci Hospital General Universitari de València (CHGUV), per la qual es disposa el nomenament d'empleats i empleades públics, de naturalesa jurídica laboral, en execució de la Sentència 815/2024, de 13 de maig, del Tribunal Suprem, Sala Contenciosa Administrativa, Secció Quarta.¶
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9887

Data del DOGV
:   08-07-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/6597


Data del document
:   18-06-2024

Organisme emissor
:   Consorcio Hospital General Universitario de València

Tipus de document
:   Resolució

Anàlisi jurídica

 Descriptors 

:   * Consorci Hospital General Universitari de València
    * Consorcio Hospital General Universitario de València

RESOLUCIÓ de 18 de juny de 2024, de la presidència del Consorci Hospital General Universitari de València (CHGUV), per la qual es disposa el nomenament d'empleats i empleades públics, de naturalesa jurídica laboral, en execució de la Sentència 815/2024, de 13 de maig, del Tribunal Suprem, Sala Contenciosa Administrativa, Secció Quarta.¶ [2024/6597]  
Mitjançant resolució de la presidència del CHGUV de data 27 de maig de 2024, publicada en el Diari Oficial de la Generalitat Valenciana núm. 9871, de 14 de juny, s'ordenen determinades actuacions en execució de la Sentència núm. 815/2024, de 13 de maig, del Tribunal Suprem, en relació amb els processos selectius CO/32/17 -tècnic o tècnica superior no assistencial- i CO/33/2017 -tècnic o tècnica mitjà-, inclosos en l'WQV 0319/17 del CHGUV i es designen unes noves comissions de selecció per als referits processos selectius.  
Atesos els pronunciaments continguts en la part dispositiva de la referida Sentència 815/2024, de 13 de maig, del Tribunal Suprem i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del Poder Judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels Tribunals de Justícia, i en virtut de les competències atribuïdes per l'article 15.1 dels Estatuts refosos del Consorci per a la gestió de l'Hospital General Universitari de València, en relació amb l'apartat primer de l'Acord del Consell de Govern i del president del Consell, de 10 de maig de 2022 (DOGV 9354, 03.06.2022), pel qual es deleguen atribucions en matèria de personal, de contractació, aquesta Presidència del CHGUV resol:  
  
Primer  
En execució de Sentència núm. 815/2024, de 13 de maig, del Tribunal Suprem, Sala contenciosa administrativa, Secció Quarta, procedeix nomenar empleades públiques del CHGUV subjectes a règim jurídic laboral, amb caràcter fix, en la categoria de tècnic o tècnica funció administrativa (CO/32/17) i en la categoria de gestió funció administrativa (CO/33/17), a les persones que figuren en document annex a la present resolució.  
Es conserva la situació declarada mitjançant resolució de la Presidència del CHGUV de 10 de desembre de 2019 (DOGV 8729, 30.01.2020). Així mateix es formalitzaran els contractes de treball de les persones que van obtindre plaça en el procés selectiu CO/32/17, amb efectes de l'endemà de la publicació de la present resolució en el Diari Oficial de la Generalitat Valenciana.  
  
Segon  
Les places que mitjançant la present resolució s'adjudiquen tenen la consideració de places del CHGUV/Departament de Salut València-Hospital General, d'acord amb el que es preveu en la base 14ena de les Generals que regeixen el procés selectiu i el Conveni Col·lectiu del CHGUV.  
  
Tercer  
Per a l'adjudicació de les vacants que, si és el cas, comporten el cessament de personal, se seguiran els criteris vigents en el Consorci HGUV. Els cessaments es formalitzaran amb efectes del dia immediatament anterior al de la presa de possessió.  
  
Quart  
Les esmentades places de tècnic o tècnica superior no assistencial i de tècnic o tècnica mitjà, han modificat la seua denominació en ser homologades a les de la Conselleria de Sanitat, conforme a la resolució d'aquest òrgan de 16 de desembre de 2021 (DOGV 9246, 30.12.2021), passant a denominar-se tècnic o tècnica funció administrativa i gestió funció administrativa respectivament.  
  
Cinqué  
Per la Direcció de Recursos Humans del CHGUV es formalitzaran els documents pertinents, i es realitzaran els actes administratius que procedisquen per a l'eficàcia material d'aquesta resolució.  
  
Contra aquesta resolució, que posa fi a la via administrativa, les persones interessades podran interposar demanda en el termini de dos mesos a comptar des de l'endemà de la seua publicació en el Diari Oficial de la Generalitat Valenciana (DOGV) davant el Jutjat social, d'acord amb el que s'estableix en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la disposició final 3a de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen exercitar, si és el cas, qualsevol altra acció que estimen procedent.  
  
València, 18 de juny de 2024.- El president del CHGUV i conseller de Sanitat: Marciano Gómez Gómez.